Diari Oficial de la Generalitat Valenciana


Sumari del DOGV 2006, del 20-04-1993 (1993/827664)

ORDRE de 5 d'abril de 1993, del Conseller d'Obres Públiques, Urbanisme i Transports, per la qual delega el titular de la Direcció General d'Obres Públiques per a determinades atribucions relatiVes a la declaració d'utilitat pública prèvia i necessària a l'execució de certes obres destinades a l'ús públic que comporten l'aplicació de la Llei d'Expropiació Forçosa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/05/(2)/dof/vci/html**

### Dades del document

Número de DOGV
:   2006

Data del DOGV
:   20-04-1993

Secció del DOGV
:   DISPOSICIONS GENERALS

Número del document
:   1993/827664


Data del document
:   05-04-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 5 d'abril de 1993, del Conseller d'Obres Públiques, Urbanisme i Transports, per la qual delega el titular de la Direcció General d'Obres Públiques per a determinades atribucions relatives a la declaració d'utilitat pública prèvia i necessària a l'execució de certes obres destinades a l'ús públic que comporten l'aplicació de la LLei d'Expropiació Forçosa.  
Fent ús de les facultats que en confereix l'article 116 de la Llei d'Obres Públiques de 13 d'abril de 1877, i després d'efectuar l'adequació necessària entre l?òrgan a que aquesta fa referència i el seu equivalent en l?àmbit de l'administració de la Generalitat Valenciana, en relació amb els articles 35 i 68.1 de la Llei de la Generalitat Valenciana 5/83, de 30 de desembre, de Govern Valencià i l'article 13 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, considere convenient delegar per a determinades atribucions Director General d'Obres Públiques de la Conselleria d'Obres Públiques, Urbanisme i Transports,  
ORDENE  
Article primer  
Delegar en el titular de la Direcció General d'Obres Públiques d'aquesta conselleria les competències i atribucions relatives a la declaració d'utilitat pública necessària i prèvia a l?execució de tota obra destinada a l?ús públic que haja de comportar l'aplicació de la Llei d'Expropiació Forçosa. Tot això pel que fa als projectes d'obres de proveïment, canalització, sanejament i depuració d'aigües residuals, l'aprovació de les quals corresponga a la Conselleria d'Obres Públiques, Urbanisme i Transports.  
Article segon  
La delegació d'atribucions que disposa aquesta ordre no serà obstacle perquè el Conseller d'Obres Públiques, Urbanisme i Transports puga advocar el coneixement o la resolució de tots els assumptes que considere oportuns, i pot així mateix revocar-la en qualsevol moment, de conformitat amb el que estableix en l'article 68.5 de la Llei de la Generalitat Valenciana 5/83, de 30 de desembre, de Govern Valencià i en els termes previstos pels articles 13 i 14 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Article tercer  
Les resolucions que es dicten en virtut de la delegació conferida per aquesta ordre exhauriran la via administrativa de conformitat amb el que estableix l'article 109 c) de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Article quart  
Sempre que es faça ús de la delegació de funcions continguda en aquesta ordre haurà de fer-se constar aquest punt en la resolució adoptada segons estableix l'article 68.6 de la Llei de la Generalitat Valenciana 5/83, de 30 de desembre, de Govern Valencià, i l'article 13.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 5 d'abril de 1993  
El Conseller d'Obres Públiques, Urbanisme i Transports,   
EUGENIO BURRIEL DE ORUETA


Còpia Permalink ELI